Afocado

Planhigyn yw'r afocado, a chredir iddo darddu o Dde Canolbarth Mecsico. Mae'n aelod o deulu'r planhigion blodeuol Lauraceae. Mae ffrwyth y planhigyn, hefyd yn cael ei alw'n afocado, yn fotanegol yn fwyaren fawr sy'n cynnwys hedyn a elwir yn "garreg". Mae afocados yn werthfawr yn fasnachol ac yn cael eu tyfu ledled y byd mewn hinsawdd trofannol a Chanoldirol. Mae gan y ffrwyth groen gwyrdd a siâp gellygen, wy neu sffer. Maen nhw'n aeddfedu ar ol eu cynaeafu. Mae coed afocado yn peillio eu hunain yn rhannol. Daw'r gair "afocado" o'r Sbaeneg aguacate, sydd yn ei dro yn dod o'r gair Nahwatleg āhuacatl, sy'n mynd yn ôl i'r proto-Astecaidd *pa:wa a oedd hefyd yn golygu "afocado". Weithiau roedd y gair Nahwatleg yn cael ei ddefnyddio i gyfeirio at "gaill", oherwydd y tebygrwydd rhwng y ffrwyth a'r rhan honno o'r corff, siwr o fod.